Държавен вестник, бр. 62, 2003 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  62
ИНСТРУКЦИЯ № I-185
от 6 декември 2002 г.
за определяне реда за възстановяване на иден-
тификационния номер на пътно превозно
средство
Раздел I
Общи положения
Чл. 1. С тази инструкция се определя редът
за възстановяване на идентификационния но-
мер (ИН) на пътно превозно средство (ППС).
Чл. 2. Възстановяването на ИН представля-
ва повторно нанасяне на оригиналния ИН по
механичен начин върху рамата (купето или ша-
сито) на ППС.
Чл. 3. Не подлежи на възстановяване ИН на
ППС, чийто оригинален (автентичен) номер не
е установен.
Раздел II
Случаи, при които се извършва възстановява-
не на ИН
Чл. 4. Възстановяване на ИН на ППС се из-
вършва при:
1. пътни превозни средства, които са били
обект на кражба с установени интервенции в
ИН и впоследствие са върнати на собственици-
те по действащия законов ред;
2. пътни превозни средства с наличие на
корозия или друг дефект в областта на ИН вслед-
ствие на продължителна експлоатация, както и
на такива, при които с предстоящи ремонтни
дейности би могло да се заличи частично или
напълно ИН;
3. пътни превозни средства, чиито ИН са
нарушени вследствие на механично и химично
третиране при извършено изследване с цел иден-
тификацията им.
Раздел III
Назначаване и дейности на комисии по въз-
становяване на ИН
Чл. 5. Случаите, при които ИН на ППС под-
лежат на възстановяване, се разглеждат от ко-
мисии в състав: експерт от направление “Екс-
пертнокриминалистическа дейност” (НЕКД)
при Столичната дирекция на вътрешните рабо-
ти (СДВР), базовите научно-технически лабо-
ратории (БНТЛ) или научно-техническите ла-
боратории (НТЛ) при регионалните дирекции
на вътрешните работи (РДВР), оперативен ра-
ботник по криминална линия и служител от
“Пътна полиция—КАТ”, които се определят с
писмена заповед от директорите на СДВР и
РДВР в страната.
Чл. 6. Комисията разглежда придружаващи-
те превозното средство документи и сверява
идентификационните данни, съдържащи се в
тях, за съответствие с наличните по него.
Чл. 7. Комисията издава протокол за възста-
новяване на ИН. В него се прави кратко описа-
ние на ППС, състоянието на ИН, извършените
от комисията действия и приложените докумен-
ти. Отразява се установеният оригинален ИН на
превозното средство, който подлежи на възста-
новяване. Изготвеният протокол се подписва от
председателя и членовете на комисията.
Чл. 8. На основание протокола, изготвен по
чл. 7, директорът на СДВР/РДВР издава запо-
вед за възстановяване на ИН. Заповедта се из-
праща със съпроводително писмо до изпълни-
теля по чл. 11, в което се указва съдържанието
на ИН и определените места за нанасянето му.
Раздел IV
Изисквания при възстановяване на ИН
Чл. 9. Идентификационният номер се нанася
на явно и достъпно място върху неподвижно зак-
репена метална част от купето на ППС в близост
до номера, поставен от завода производител.
Чл. 10. Съществуващият ИН, който е бил
обект на интервенция, се заличава със знака “Х”.
Чл. 11. Идентификационният номер се на-
нася в авторемонтните бази при дирекция “Ма-
териално-техническо осигуряване и социално
обслужване” (ДМТОСО) и РДВР.
Чл. 12. Идентификационният номер се на-
нася по механичен начин с еднакви за всички
региони матрици (щампи) и уникален шрифт.
Чл. 13. (1) След нанасянето на ИН ППС се
представя пред комисията по чл. 5 за поставяне
на допълнителни щамповани знаци, защитни
стикери и издаване на удостоверителен талон.
(2) Допълнителните щамповани знаци се
поставят от двете страни на нанесения ИН. Те
са с унифицирана графика и пореден номер за
съответния регион.
(3) Стикерите са самозалепващи се и пред-
ставляват оптически защитни елементи, които
се саморазрушават при опит за разлепване. Те
носят логото на “Пътна полиция—КАТ” и осем-
значен пореден номер, на който първите две
цифри означават кода на региона. Стикерите са
по три броя с еднакви номера, като два от тях се
поставят на подходящи места в купето на авто-
мобила, а третият се залепва върху удостовери-
телния талон.
(4) Удостоверителният талон съдържа дан-
ни за марката, модела, ИН и датата на издава-
нето. В него се отразява информация за място-
то (местата) на поставяне на ИН и защитните
стикери, като са предвидени и полета за залеп-
ване на третия защитен стикер, подпис на длъж-
ностно лице и печат.
Допълнителна разпоредба
§ 1. Дирекция “Материално-техническо оси-
гуряване и социално обслужване” осигурява мат-
риците за нанасяне на ИН, а след графическо
проектиране в Института по специална техника
(ИСТ)—и щампите за ограничителните знаци, за-
щитните стикери и удостоверителните талони.
Преходни и заключителни разпоредби
§ 2. Тази инструкция се издава на основание
чл. 143, ал. 4 от Закона за движението по пътищата.
§ 3. Изпълнението на тази инструкция се въз-
лага на директорите на СДВР, РДВР, ДМТОСО
и ИСТ.
Министър: Г. Петканов
41544